turjo4nis/wikipedia-bn-dump-20250701 huggingface dataset:
দ্বেন-সা-পা-ব্লো-ব্জাং-দোন-গ্রুব

দ্বেন-সা-পা-ব্লো-ব্জাং-দোন-গ্রুব () (১৫০৫-১৫৫৬) তিব্বতী বৌদ্ধধর্মের একজন বিখ্যাত বৌদ্ধ ভিক্ষু ছিলেন, মৃত্যুর পর পরবর্তীকালে পঞ্চম দলাই লামা যাকে দ্গে-লুগ্স ধর্মসম্প্রদায়ের তৃতীয় পাঞ্চেন লামা রূপে চিহ্নিত করেন।

প্রথম জীবন 
দ্বেন-সা-পা-ব্লো-ব্জাং-দোন-গ্রুব ১৫০৫ খ্রিষ্টাব্দে তিব্বতের গ্ত্সাং অঞ্চলের ল্হা-খুদ () নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-র্দো-র্জে () এবং তার মাতার নাম ছিল দ্পাল-'দ্জোম-স্ক্যিদ ()। জন্মের পর তার নাম রাখা হয় ম্গোন-পো-স্ক্যাব্স ()।
শৈশবে তিনি র্জে-স্ক্যাবস-ম্ছোগ-দ্পাল-ব্জাং () নামক দ্বেন-সা বৌদ্ধবিহারের প্রধানের নিকট ধর্মশিক্ষা শুরু করেন। এগারো বছর বয়সে তিনি ছোস-'খোর-দ্বুস-স্দিংস () নামক বৌদ্ধবিহারে শিক্ষার্থীর শপথ গ্রহণ করেন। এরপর তিনি দ্রেপুং বৌদ্ধবিহারে লাম-রিম সম্বন্ধে শিক্ষালাভ করেন। সতেরো বছর বয়সে তিনি ছোস-ক্যি-র্দো-র্জে নামক এক বৌদ্ধ পন্ডিতের নিকটে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার মহামুদ্রা এবং স্প্রুল-পা'ই-গ্লেগ্স-বাম-ছেন-মো () নামক মৌলিক গ্রন্থ সম্বন্ধে শিক্ষালাভ করেন। ছোস-ক্যি-র্জে-ব্লো-গ্রোস-র্গ্যাল-ম্ত্শান () নামক বৌদ্ধভিক্ষুর নিকটে তিনি অতীশ দীপঙ্করের শিক্ষা, গুহ্যসমাজতন্ত্র ও অন্যান্য তন্ত্র সম্বন্ধে শিক্ষালাভ করেন। এরপর তিনি পাদ-মা-'ওদ নামক স্থানে গুহায় সাধনা করতে যান।

পরবর্তী জীবন 
দ্বেন-সা-পা-ব্লো-ব্জাং-দোন-গ্রুব তার জীবনে সর্বপ্রথম শিক্ষাদান করেন পাদ-মা-'ওদ নামক স্থানে। পরবর্তীকালে তিনি মধ্য তিব্বতের বিস্তীর্ন অঞ্চলে ধর্মশিক্ষা দান করেন। তেত্রিশ বছর বয়সে তিনি দ্গে-'দুন-র্গ্যা-ম্ত্শোর নিকটে ভিক্ষুর শপথ গ্রহণ করেন। ব্ক্রা-শিস-ল্হুন-পো বৌদ্ধবিহারে তিনি লেগ্স-পা-দোন-গ্রুব () নামক বৌদ্ধপন্ডিতের সঙ্গে বিভিন্ন গ্রন্থ রচনা করেন। এরপরে তিনি পান-ছেন-ব্যাং-ছুব-ব্লো-গ্রোস (), ম্ঙ্গা'-রি-লো-ছেন-র্নাম-র্গ্যাল () এবং লেগ্স-পা'ই-ব্লো-গ্রোসের নিকট শিক্ষালাভ করেন। সাংস-র্গ্যাস-য়ে-শেস ছিলেন সর্বাপেক্ষা উল্লেখযোগ্য শিষ্য।

তথ্যসূত্র

আরো পড়ুন 
 Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications.
 Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar.

১৫০৫-এ জন্ম
১৫৫৬-এ মৃত্যু
পাঞ্চেন লামা
১৫৬৮-এ মৃত্যু
জার্নি টু মক্কা

জার্নি টু মক্কাঃ ইন দ্যা ফুটস্টেপস্ অফ ইবনে বতুতা (; বাংলা: মক্কা ভ্রমণ: ইবন বতুতার পদাঙ্কে) হল ন্যাশনাল জিওগ্রাফি সহ-প্রযোজিত এবং এসকে ফিল্মস প্রযোজিত একটি আইম্যাক্স (জায়ান্ট স্ক্রিন) নাটকীয় প্রামাণ্যচিত্র, যেখানে বিখ্যাত মুসলিম ভ্রমণকারী ইবনে বতুতার ১৩২৫ সালে নিজ দেশ মরোক্কো থেকে পবিত্র হজ্জের উদ্দেশ্যে মক্কা ভ্রমণের সত্য জীবনঘটনা রুপায়িত হয়েছে।

খ্যাতিমান ধারাবর্ণনাকারী ও অভিনেতা বেন কিংসলির ধারাবর্ণনায় এবং মুলচরিত্রে মরোক্কো বংশোদ্ভুত নবাগত অভিনেতা চেমস এডিন জিনুনের অভিনয়ে, প্রামাণ্যচিত্রটিতে ইবনে বতুতার স্বরচিত রিহিলা নামক ভ্রমণ গ্রন্থের বর্ণনা অনুসরণে মক্কার উদ্দেশ্যে তার ভ্রমণ এবং ভ্রমণপথের প্রথম আঠারোমাসের ঘটনাবলি প্রদর্শন করা হয়, যার মাঝে তৎকালীন পালিত হজ্জের অনুকরণে বেশ কিছু দৃশ্য ফুটিয়ে তোলা হয়েছে।

মরোক্কো ও সৌদি আরবে আরবি ও ইংরেজি ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের  মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজি ভাষায় ধারাবর্ণনা করা হয়েছে।

তথ্যসূত্র

বহিঃসংযোগ 
 Giant Screen: Journey to Mecca 
 

]

২০০৯-এর চলচ্চিত্র
ইসলাম সম্পর্কে চলচ্চিত্র
ইংরেজি ভাষার চলচ্চিত্র
আরবি ভাষার চলচ্চিত্র
মার্কিন চলচ্চিত্র
ভ্রমণকাহিনী
মার্কিন বহুভাষিক চলচ্চিত্র
২০০৯-এর নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
মরক্কোতে ধারণকৃত চলচ্চিত্র
ইসলাম সম্পর্কে প্রামাণ্য চলচ্চিত্র
২০০০-এর দশকের মার্কিন চলচ্চিত্র
ইংরেজি ভাষার রোমাঞ্চকর চলচ্চিত্র
ম্যাকডোনেল ডগলাস

ম্যাকডোনেল ডগলাস ছিল একটি অন্যতম প্রধান অ্যারোস্পেস নির্মাতা এবং প্রতিরক্ষা চুক্তিকারী। এটি বেশ কিছু বিখ্যাত বাণিজ্যিক ও সামরিক বিমান নির্মাতা। এটি ম্যাকডোনেল এয়ারক্রাফট এবং ডগলাস এয়ারক্রাফট এর একত্রীক্রণের মাধ্যমে ১৯৬৭ সালে গঠিত হয়।

ইতিহাস

পটভূমি

গঠন

১৯৭০-১৯৮০

১৯৮০-১৯৮৯

১৯৯০-১৯৯৭

পণ্য

সামরিক বিমান 
 এ-৪ স্কাইহক
 এফ-৪ ফ্যান্টম-২
 এফ-১৫ ঈগল
 এফ-১৫ই স্ট্রাইক ঈগল
 এভি-৮বি হ্যারিয়ার-২
 এফ/এ-১৮ হরনেট
 টি-৪৫ গোসহক জেট ট্রেইনার
 কেসি-১০ এক্সটেন্ডার
 সি-১৭ গ্লোবমাস্টার-৩
 এফ/এ-১৮ই/এফ সুপার হরনেট

বাণিজ্যিক বিমান 
 ডিসি-৮
 ডিসি-৯
 ডিসি-১০
 এমডি-১১
 এমডি-৮০ সিরিজ
 এমডি-৯০
 এমডি-৯৫

প্রস্তাবিত মডেল 
 ম্যাকডোনেল ডগলাস এমডি-১২

হেলিকপ্টার 
 এএইচ-৬৪ অ্যাপাচি
 এমডি ৫০০ সিরিজ
 এমডি ৬০০
 এমডি ৯০১/৯০২/৯০২ এক্সপ্লোরার

অন্যান্য 
 টমাহক ক্ষেপণাস্ত্র
 হারপুন ক্ষেপণাস্ত্র
 স্কাইল্যাব স্পেস স্টেশন
 ডেল্টা-২ স্পেস লঞ্চ ভেহিকল

বাণিজ্যিক সরবরাহ

Commercial deliveries

তথ্যসূত্র 

বিমান নির্মাতা
মার্কিন যুক্তরাষ্ট্রের বিমান নির্মাতা
মার্কিন যুক্তরাষ্ট্রের মহাকাশ সংস্থা
মার্কিন যুক্তরাষ্ট্রের প্রতিরক্ষা কোম্পানি
ক্যালিফোর্নিয়া ভিত্তিক প্রস্তুতকারক কোম্পানি
১৯৯৭-এর অধিগ্রহণ ও একত্রীকরণ
ছোস-ক্যি-র্গ্যাল-ম্ত্শান

ছোস-ক্যি-র্গ্যাল-ম্ত্শান () (১৪০২-১৪৭৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছিলেন।

প্রথম জীবন 
ছোস-ক্যি-র্গ্যাল-ম্ত্শান ১৪০২ খ্রিষ্টাব্দে তিব্বতের লা-স্তোদ নামক স্থানে জন্মগ্রহণ করেন। তার পিতার নাম ছিল কুন-দ্গা'-ব্ক্রা-শিস-দ্পাল-ব্জাং () এবং মাতার নাম ছিল বু-'দ্রেন-র্গ্যাল-মো ()। তিনি দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা বা প্রধান ম্খাস-গ্রুব-র্জে-দ্গে-লেগ্স-দ্পাল-ব্জাংয়ের ভ্রাতা ছিলেন। শৈশবে তিনি য়োংস-'দ্জিন-ম্খাস-গ্রুব () নামক বৌদ্ধ ভিক্ষুর নিকট শিক্ষাগ্রহণ করেন। এরপর তিনি 'জাম-দ্পাল-র্গ্যা-ম্ত্শো নামক বৌদ্ধ পন্ডিতের নিকটে গুহ্যসমাজতন্ত্র, ছেদ সাধনা, চক্রসম্বর তন্ত্র, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন।

পরবর্তী জীবন 
তিনি তিব্বতের গ্ত্সাং অঞ্চলে বা-সো-ল্হুন-গ্রুব-ব্দে-ছেন-দ্গোন () নামক বৌদ্ধবিহার স্থাপন করেন এবং বা-সো-ছোস-র্জে () নামে তিব্বতে পরিচিত হন। ১৪৬৩ খ্রিষ্টাব্দে তিনি দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধানের পদে নিযুক্ত হন। এই সময় তিনি ঐ বৌদ্ধবিহারের মূল মন্দিরটির আয়তন বৃদ্ধি করেন এবং সাংস-র্গ্যাস-সেংগে-ঙ্গা-রো () নামক মঞ্জুশ্রীর একটি সোনালী চিত্র নির্মাণ করান। তার তিন জন প্রধান শিষ্য ছোস-ক্যি-র্দো-র্জে, দ্পাল-ল্দান-র্দো-র্জে () এবং র্দো-র্জে-দ্পাল-বা () তিনজন দোর্জে ভ্রাতা নামে পরিচিত।

তথ্যসূত্র

আরো পড়ুন 
 Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55.
 Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar, pp. 304–319.

১৪০২-এ জন্ম
১৪৭৩-এ মৃত্যু
গানদেন ত্রিপা
তাৎসাগ জেদ্রুং
সুসান ওজস্কি

সুসান ডি ওজস্কি (জন্ম: ৫ জুলাই ১৯৬৮) যুক্তরাষ্ট্রের একজন ব্যবসায়ী এবং জনপ্রিয় ভিডিও দেখার ওয়েবসাইট ইউটিউবের প্রাক্তন প্রধান নির্বাহী কর্মকর্তা (সিইও)।

জন্ম ও শিক্ষাজীবন 
সুসান ওজস্কির মা ইস্থার ওজস্কি একজন শিক্ষাবিদ এবং বাবা স্ট্যানলি ওজস্কি স্ট্যানফোর্ড বিশ্ববিদ্যালয়ের পদার্থবিদ্যার অধ্যাপক। সুসান ওজস্কি ১৯৯০ সালে ইতিহাস এবং সাহিত্য বিষয়ে হার্ভার্ড বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৯৩ সালে ইউনিভার্সিটি অব ক্যালিফোর্নিয়া থেকে অর্থনীতি বিষয়ে স্নাতকোত্তর এবং ১৯৯৮ সালে ইউসিএলএ অ্যান্ডারসন স্কুল অব ম্যানেজমেন্ট থেকে মার্স্টাস ইন বিজনেস অ্যাডমিনিস্ট্রেশন (এমবিএ) ডিগ্রি অর্জন করেন।

কর্মজীবন 
১৯৯৮ সালে বিশ্বখ্যাত সার্চ ইঞ্জিন গুগলের প্রতিষ্ঠাতা ল্যারি পেজ এবং সার্জে ব্রিন তাদের প্রথম অফিস শুরু করেন সুসান ওজস্কিদের ক্যালিফোর্নিয়ার বাড়ির গ্যারেজে। সুসান ওজস্কিকে বলা হয় "বিজ্ঞাপনে সবচেয়ে গুরুত্বপূর্ণ ব্যক্তি"।  এবং " গুগলের গুরুত্বপূর্ণ ব্যক্তিদের একজন"। ২০১১ সালে বিশ্বখ্যাত ম্যাগাজিন ফোর্বসের করা ১০০ প্রভাবশালী নারীর তালিকায় তিনি ছিলেন ১৬তম।  ২০১২ সালে তিনি একই তালিকায় ২৫তম  এবং ২০১৩ সালে ৩০তম হয়েছিলেন।  এছাড়া তিনি আরেক বিশ্বখ্যাত ম্যাগাজিন ফরচুনের সেরা ৫০ প্রভাবশালী নারী ব্যবসায়ীর তালিকায় ২০১০, ২০১১, ২০১২, ২০১৩ সালে যথাক্রেমে #৪৩, #২৮, #১৮ এবং #১৯ তম ছিলেন।. ওজস্কি অ্যাডউইকের করা সেরা #৫০ তালিকায় ২০১৩ সালে শীর্ষে ছিলেন।  এছাড়া তিনি ভ্যানিটি ফেয়ারের নিউ ইস্টাবলিস্টমেন্ট তালিকায় ২০১৩ সালে ৩৬ তম স্থানে  এবং ২০১২ সালে #৩৯ তম ছিলেন।

ব্যক্তিগত জীবন 
ওজস্কি গুগলের নির্বাহী ডেনিস ট্রপারকে বিয়ে করেন এবং এ দম্পতির চার সন্তান রয়েছে। তার বোন অ্যানি ওজস্কি ২৩অ্যান্ডমি নামের একটি স্ট্যার্টআপ প্রতিষ্ঠানের সহ-প্রতিষ্ঠাতা।

তথ্যসূত্র

বহি:সংযোগ 

১৯৬৮-এ জন্ম
জীবিত ব্যক্তি
ইউটিউব
ইউটিউব বিতর্ক
পোলীয় বংশোদ্ভূত মার্কিন ব্যক্তি
২১শ শতাব্দীর মার্কিন নারী ব্যবসায়ী
মার্কিন ব্যবস্থাপনা পরামর্শদাতা
২০শ শতাব্দীর মার্কিন ব্যবসায়ী
২১শ শতাব্দীর মার্কিন ব্যবসায়ী
রুশ ইহুদি বংশোদ্ভূত মার্কিন ব্যক্তি
মার্কিন প্রযুক্তি প্রধান নির্বাহী
মার্কিন নারী প্রধান নির্বাহী
গুগলের কর্মচারী
হার্ভার্ড কলেজের প্রাক্তন শিক্ষার্থী
২১শ শতাব্দীর মার্কিন ইহুদি
শেয়াল-দেবতা রহস্য

শেয়াল-দেবতা রহস্য সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। প্রাচীন মিশরীয় দেবতা আনুবিসের একটি মূল্যবান মূর্তি হারিয়ে যাওয়া ও সেটি খুঁজে বের করা নিয়ে এই গল্পটি রচনা করা হয়েছে।

তথ্যসূত্র 

সত্যজিৎ রায়ের রচনাবলী
গোয়েন্দা চরিত্র
গোয়েন্দা উপন্যাস
ফরচুন

ফরচুন (ইংরেজি: Fortune) একটি আন্তর্জাতিক ব্যবসা ভিত্তিক ম্যাগাজিন। এ ম্যাগাজিনটি টাইম ইনকরপোরেশন কর্তৃক প্রকাশিত হয়। ১৯৩০ সালে হ্যানরি লুসি এ ম্যাগাজিনটি চালু করেন। টাইম ইনকরপোরেশন ফরচুন ম্যাগাজিন ছাড়াও টাইম, লাইফ, এবং স্পোর্টস ইলাস্ট্রেটেড ম্যাগাজিন প্রকাশ করে। এওএল ২০০০ সালে টাইম ওয়ার্নারকে অধিগ্রহণ করে।  ফরচুন আরেক ম্যাগাজিন ফোর্বসের প্রতিদ্ধন্ধি ম্যাগাজিন। এ ম্যাগাজিনটি বার্ষিক প্রতিষ্ঠানের আয় অনুযায়ী করা র‍্যাংকিংয়ের জন্য বিশেষ ভাবে পরিচিত। সিএনএনমানি ডট কম ফরচুনের অর্থনীতি বিষয়ক ম্যাগাজিন।

ইতিহাস

ফরচুন তালিকা

তথ্যসূত্র

বহিঃসংযোগ 

 অফিসিয়াল ওয়েবসাইট
 ২০০৮ সালের সেরা ১০০ প্রতিষ্ঠান
 ১৯৫৫-২০০৮ সালের ফরচুন ৫০০/১০০০ প্রতিষ্ঠানের তথ্য ডাউনলোড লিংক 
 ২০০৪ সালে ফরচুন ম্যাগাজিনের কাভার
 
 
 

মার্কিন যুক্তরাষ্ট্রের ম্যাগাজিন
মার্কিন যুক্তরাষ্ট্রের মাসিক ম্যাগাজিন
ইংরেজি ভাষার ম্যাগাজিন
নিউ ইয়র্ক সিটির ম্যাগাজিন
জ্যান কোওম

জ্যান কোওম (জন্ম:) জনপ্রিয় মোবাইল ম্যাসেজিং অ্যাপস হোয়াটসঅ্যাপের প্রধান নির্বাহী কর্মকর্তা (সিইও) এবং প্রতিষ্ঠাতা। সম্প্রতি জনপ্রিয় এ মোবাইল ম্যাসেজিং অ্যাপ্লিকেশনটি বিশ্বখ্যাত সামাজিক যোগাযোগের ওয়েবসাইট ফেসবুক অধিগ্রহণ করেছে।

জন্ম ওশিক্ষাজীবন 
কোওম ইউক্রেনের একটি গ্রামে বেড়ে উঠেছেন। ১৯৯২ সালে তিনি তার মা এবং নানীর সঙ্গে যুক্তরাষ্ট্রের ক্যালিফোর্নিয়ায় চলে আসেন।

কর্মজীবন

তথ্যসূত্র

বহি:সংযোগ 

জীবিত ব্যক্তি
১৯৭৬-এ জন্ম
মার্কিন শতকোটিপতি
মার্কিন কম্পিউটার ব্যবসায়ী
মার্কিন কম্পিউটার প্রোগ্রামার
ইউক্রেনীয় ইহুদি বংশোদ্ভূত মার্কিন ব্যক্তি
মার্কিন প্রযুক্তি প্রধান নির্বাহী
মার্কিন প্রযুক্তি কোম্পানি প্রতিষ্ঠাতা
কম্পিউটার প্রকৌশলী
ফেসবুকের কর্মচারী
ইউক্রেনীয় ইহুদি
মার্কিন প্রধান নির্বাহী
'জাম-দ্পাল-র্গ্যা-ম্ত্শো

'জাম-দ্পাল-র্গ্যা-ম্ত্শো () (১৩৫৬-১৪২৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন।

সংক্ষিপ্ত জীবনী 
'জাম-দ্পাল-র্গ্যা-ম্ত্শো ১৩৫৬ খ্রিষ্টাব্দে তিব্বতের আমদো অঞ্চলের ত্শোংখা নামক স্থানে জন্মগ্রহণ করেন। ১৩৭৩ খ্রিষ্টাব্দে তিনি ধর্মশিক্ষার জন্য লাসা যাত্রা করেন। লাসা শহরের দক্ষিণে গসাং-ফু-নে'উ-থোগ () নামক বৌদ্ধবিহারে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকটে উত্তরাতন্ত্র সম্বন্ধে শিক্ষালাভ করেন। এরপর তিনি স্ক্যোর-মো-লুং () নামক বৌদ্ধবিহারে দ্বু-মা-পা-দ্পা'-বো-র্দো-র্জে () নামক বৌদ্ধভিক্ষুর নিকটে চক্রসম্বর তন্ত্র সম্বন্ধে শিক্ষালাভ করেন। এরপর ত্সোং-খা-পা-ব্লো-ব্জাং-গ্রাগ্স-পার আটজন শিষ্যের একজন হয়ে তিনি ম্গার অঞ্চলের গুহায় সাধনা করেন। এই সময়ে তিনি ত্সোং-খা-পা-ব্লো-ব্জাং-গ্রাগ্স-পার নিকট হতে গুহ্যসমাজতন্ত্র, চক্রসম্বর তন্ত্র, লাম-রিম, ছেদ সাধনা, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন। এরপর তিনি একাকী সাধনার জন্য লাসা শহরের উত্তরপূর্বে অবস্থিত মাল-গ্রো-র্গ্যাল-পো-স্তেং () এবং স্পাং-সা () নামক স্থানে যাত্রা করেন। তার অন্যতম প্রধান শিষ্য ছিলেন দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শান।

তথ্যসূত্র

আরো পড়ুন 
 Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55.

১৪০২-এ জন্ম
১৪৭৩-এ মৃত্যু
গেলুগ
ব্লো-গ্রোস-ব্র্তান-পা

ব্লো-গ্রোস-ব্র্তান-পা () (১৪০২-১৪৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
ব্লো-গ্রোস-ব্র্তান-পা ১৪০২ খ্রিষ্টাব্দে তিব্বতের গ্ত্সাং অঞ্চলের শাংস-ম্গ্রোন-খাং () নামক স্থানে জন্মগ্রহণ করেন। খুব কম বয়সে গ্নাস-র্ন্যিং () নামক স্থানে তাকে ভিক্ষুর শপথ দেওয়া হয়। তিনি ত্সোং-খা-পা-ব্লো-ব্জাং-গ্রাগ্স-পা ও র্গ্যাল-ত্শাব-র্জে-দার-মা-রিন-ছেন নামক দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রথম দুইজন দ্গা'-ল্দান-খ্রি-পা বা প্রধানের নিকট শিক্ষালাভ করেন। পরবর্তী কয়েক বছর তিনি গ্সাং-ফু-খু-স্পে-গ্র্বা-ত্শাং () নামক স্থানে ধর্মশিক্ষা দান করেন। এরপর তিনি দক্ষিণ তিব্বতের এ-দ্বাগ্স () নামক স্থানে যাত্রা করে দ্বাগ্স-পো-গ্র্বা-ত্শাং () নামক বৌদ্ধবিহার প্রতিষ্ঠা করেন। এরপর তিনি ত্সোং-খা-পা-ব্লো-ব্জাং-গ্রাগ্স-পার নির্দেশে তার লাম-রিম-ছেন-মো নামক বিখ্যাত গ্রন্থ অধ্যয়নের জন্য একটি বৌদ্ধবিহার স্থাপন করেন। ব্লো-গ্রোস-ব্র্তান-পা বেশ কিছু বৌদ্ধ মৌলিক গ্রন্থের ওপর টীকাভাষ্য রচনা করেন। বাহাত্ত্র বছর বয়সে তিনি দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা নির্বাচিত হন।

তথ্যসূত্র 

১৪০২-এ জন্ম
১৪৭৮-এ মৃত্যু
গানদেন ত্রিপা
১৪৭৬-এ মৃত্যু
স্মোন-লাম-লেগ্স-পা'ই-ব্লো-গ্রোস

স্মোন-লাম-লেগ্স-পা'ই-ব্লো-গ্রোস () (১৪১৪-১৪৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা বা প্রধান ছিলেন।

প্রথম জীবন 
স্মোন-লাম-লেগ্স-পা'ই-ব্লো-গ্রোস ১৪১৪ খ্রিষ্টাব্দে তিব্বতের গ্ত্সাং অঞ্চলের য়াস-রু () নামক স্থানে জন্মগ্রহণ করেন। কম বয়সে তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষা শুরু করেন। তিনি শেস-রাব-সেং-গে () নামক বৌদ্ধভিক্ষুর নিকট হতে গুহ্যসমাজতন্ত্র সম্বন্ধে শিক্ষালাভ করেন। এরপর তিনি দ্রেপুং বৌদ্ধবিহারে ছোস-র্জে-য়োন-তান-র্গ্যা-ম্ত্শো () নামক বৌদ্ধভিক্ষুর নিকট শিক্ষালাভ করেন।

পরবর্তী জীবন 
স্মোন-লাম-লেগ্স-পা'ই-ব্লো-গ্রোস ব্ক্রা-শিস-ল্হুন-পো, গ্সের-খাং (), সেরা এবং থাং-স্ক্যা বৌদ্ধবিহারে ধর্মশিক্ষা দেন। তাকে দ্গা'-ল্দান বৌদ্ধবিহারের ধর্ম মহাবিদ্যালয়ে ও ১৪৮১ খ্রিষ্টাব্দে দ্রেপুং বৌদ্ধবিহারের সংঘ বিশ্ববিদ্যালয়ের প্রধানের পদে নির্বাচিত করা হয়। ১৪৮০ খ্রিষ্টাব্দে তিনি দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা নির্বাচিত হন। তিনি প্রমাণের ওপর র্নাম-'গ্রেল-গ্যি () নামক টীকাভাষ্য রচনা করেন।

তথ্যসূত্র 

১৪১৪-এ জন্ম
১৪৯১-এ মৃত্যু
গানদেন ত্রিপা
১৪০২-এ জন্ম
১৪৭৬-এ মৃত্যু
ব্লো-ব্জাং-ন্যি-মা

ব্লো-ব্জাং-ন্যি-মা () (১৪৩৯-১৪৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান ছিলেন।

প্রথম জীবন 
স্মোন-লাম-লেগ্স-পা'ই-ব্লো-গ্রোস ১৪৩৯ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করে মুস-স্রাদ-পা-ব্লো-গ্রোস-রিন-ছেন (), ল্তাগ-লেব-ব্যাং-র্গ্যাল (), স্লোব-দ্পোন-গ্রাগ্স-পা-'ওদ-পা () প্রভৃতি বৌদ্ধ পন্ডিতদের নিকট হতে শিক্ষালাভ করেন। এরপর তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন।

পরবর্তী জীবন 
স্মোন-লাম-লেগ্স-পা'ই-ব্লো-গ্রোস এরপর দ্রেপুং বৌদ্ধবিহারে প্রধামের পদ অধিগ্রহণ করেন। তেতাল্লিশ বছর বয়সে তিনি সাংপু নামক স্থানে অবস্থিত বৌদ্ধবিহারের ধর্মশিক্ষক হিসেবে যোগ দেন। ১৪৯০ খ্রিষ্টাব্দে দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান নির্বাচিত হন।

তথ্যসূত্র 

১৪৩৯-এ জন্ম
১৪৯২-এ মৃত্যু
গানদেন ত্রিপা
লাহিরু থিরিমানে

হেত্তিগি ডন রুমেশ লাহিরু থিরিমানে (; জন্ম: ৯ আগস্ট, ১৯৮৯) মরতোয়ায় জন্মগ্রহণকারী শ্রীলঙ্কান ক্রিকেটার। তবে, ক্রিকেট জগতে তিনি লাহিরু থিরিমানে নামেই সর্বাধিক পরিচিত। শ্রীলঙ্কা জাতীয় ক্রিকেট দলের পক্ষে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে খেলছেন। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হলেও ডানহাতে মিডিয়াম-ফাস্ট বোলিং করে থাকেন। মরতোয়ার প্রিন্স অব ওয়েলস কলেজের প্রাক্তন ছাত্র ছিলেন থিরিমানে। বর্তমানে তিনি শ্রীলঙ্কার  টেস্ট ও একদিনের আন্তর্জাতিক দলে সহঃ অধিনায়কত্ব করছেন।

খেলোয়াড়ী জীবন 
থিরিমানের একদিনের আন্তর্জাতিকে অভিষেক ঘটে ভারত দলের বিপক্ষে ২০১০ সালের শুরুর দিকে। ২০১২-১৩ মৌসুমে অ্যাডিলেড ওভালে অনুষ্ঠিত কমনওয়েলথ ব্যাংক সিরিজের দ্বিতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে তার প্রথম সেঞ্চুরি করেন।

রোজ বোলে টেস্ট ক্রিকেটে অভিষিক্ত হন ইংল্যান্ড দলের বিপক্ষে জুন, ২০১১ সালে। তিলকরত্নে দিলশানের আঘাতপ্রাপ্তির ফলে তিনি এ সুযোগ পান। প্রথম টেস্ট ইনিংসে জেমস অ্যান্ডারসনের বলে কট আউট হন।

ব্যক্তিগত জীবন 
রুকি হরিশচন্দ্রের সাথে বৈবাহিক সম্পর্কে আবদ্ধ হন তিনি। ১৭ ডিসেম্বর, ২০১৪ তারিখে কলম্বোর সিনামন গ্র্যান্ড হোটেলে তাদের বিয়ের অনুষ্ঠান সম্পন্ন হয়।

তথ্যসূত্র

আরও দেখুন 
 অ্যাঞ্জেলো ম্যাথিউস
 শ্রীলঙ্কা জাতীয় ক্রিকেট দল
 ২০১৫ পাকিস্তান ক্রিকেট দলের শ্রীলঙ্কা সফর

বহিঃসংযোগ 
 
 

শ্রীলঙ্কান ক্রিকেটার
১৯৮৯-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
বাসনাহিরা সাউথের ক্রিকেটার
ইউভা ক্রিকেটার
রাগামা ক্রিকেট ক্লাবের ক্রিকেটার
রুহুনা রয়্যালসের ক্রিকেটার
প্রিন্স অব ওয়েলস কলেজ, মোরাতুয়ার প্রাক্তন শিক্ষার্থী
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
কুমিল্লা ভিক্টোরিয়ান্সের ক্রিকেটার
ক্যান্ডি ক্রুসেডার্সের ক্রিকেটার
এশিয়ান গেমসে স্বর্ণপদক বিজয়ী শ্রীলঙ্কান
ঢাকা ডমিনেটর্সের ক্রিকেটার
মান্নার ডিস্ট্রিক্টের ক্রিকেটার
২০১৪ এশিয়ান গেমসের পদক বিজয়ী
দক্ষিণ এশীয় গেমসে রৌপ্যপদক বিজয়ী শ্রীলঙ্কান
দক্ষিণ এশীয় গেমসের ক্রিকেটে পদক বিজয়ী
ছোস-ক্যি-র্দো-র্জে

ছোস-ক্যি-র্দো-র্জে () (১৪৫৭- ?) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন।

সংক্ষিপ্ত জীবনী 
ছোস-ক্যি-র্দো-র্জে ১৪৫৭ খ্রিষ্টাব্দে তিব্বতের র্তা-নাগ-র্দো-র্জে-ল্দান () নামক র্ন্যিং-মা ধর্মসম্প্রদায়ের বৌদ্ধবিহারের নিকটে জন্মগ্রহণ করেন। তার পিতার নাম ছিল কুন-দ্গা'-র্গ্যাল-পো () এবং মাতার নাম ছিল দ্পাল-'দ্জোম ()। এগারো বছর বয়সে তার পিতামাতা তাকে দ্গা'-ল্দান বৌদ্ধবিহারে নিয়ে এলে বৌদ্ধবিহারের তৎকালীন দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শানের অনুরোধে তারা তাকে সেখানে রেখে যান। ছোস-ক্যি-র্গ্যাল-ম্ত্শানের নিকট হতে ছোস-ক্যি-র্দো-র্জে বোধিসত্ত্বচর্যাবতার, লাম-রিম, গুহ্যসমাজতন্ত্র, চক্রসম্বর, কালচক্র, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন। এইসময় তিনি দ্রেপুং বৌদ্ধবিহারে ব্দে-লেগ্স-স্তোব্স-ল্দান () নামক বৌদ্ধভিক্ষুর নিকটে মধ্যমক সম্বন্ধে শিক্ষালাভ করেন এবং নবম দ্গা'-ল্দান-খ্রি-পা ব্লো-ব্জাং-ন্যি-মার নিকট হতে ভিক্ষুর শপথ গ্রহণ করেন। এরপর তিনি পাদ-মা-চান নামক স্থানে একাকী সাধন করেন। তার উল্লেখযোগ্য শিষ্য ছিলেন দ্বেন-সা-পা-ব্লো-ব্জাং-দোন-গ্রুব যিনি তিব্বতে তৃতীয় পাঞ্চেন লামা রূপে পরিচিত।

তথ্যসূত্র

আরো পড়ুন 
 Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55.
 Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar, pp. 304–319.

১৪৫৭-এ জন্ম
কুশোক বাকুলা রিনপোছে
য়ে-শেস-ব্জাং-পো

য়ে-শেস-ব্জাং-পো () (১৪১৫-১৪৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
য়ে-শেস-ব্জাং-পো ১৪১৫ খ্রিষ্টাব্দে তিব্বতের খাম্স অঞ্চলের ল্দান-মা () নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করেন এবং দ্রেপুং বৌদ্ধবিহারে ম্খান-ছেন-দ্পাল-ব্লো () নামক ভিক্ষুর নিকট হতে অভিসময়ালঙ্কার, প্রমাণবার্ত্তিকা এবং মধ্যমক সম্বন্ধে এবং দ্গে-লেগ্স-দ্পাল-বা () নামক ভিক্ষুর নিকট হতে বিনয় সম্বন্ধে শিক্ষালাভ করেন। তিনি ছোস-র্জে-ব্ক্রা-শিস-দ্পাল-ল্দান () নামক ভিক্ষুর নিকট হতে ভিক্ষুর শপথ গ্রহণ করেন। তিনি বৌদ্ধভিক্ষুদের জন্য লিংসে গেশে নামক শিক্ষাক্রম চালু করেন এবং তিব্বতের বিভিন্ন স্থানে মধ্যমক, প্রজ্ঞাপারমিতা ও লাম-রিম সম্বন্ধে শিক্ষাদান করেন। ১৪৯৩ খ্রিষ্টাব্দে তিনি দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান নির্বাচিত হন। তার উল্লেখযোগ্য শিষ্য ছিলেন ছোস-ক্যি-ব্শেস-গ্ন্যেন এবং রিন-ছেন-'ওদ-জের।

তথ্যসূত্র 

১৪১৫-এ জন্ম
১৪৯৮-এ মৃত্যু
গানদেন ত্রিপা
ব্লো-ব্জাং-গ্রাগ্স-পা

ব্লো-ব্জাং-গ্রাগ্স-পা () (১৪২৯-১৫১১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
ব্লো-ব্জাং-গ্রাগ্স-পা ১৪২৯ খ্রিষ্টাব্দে তিব্বতের গ্ত্সাং অঞ্চলের 'দার নামক স্থানে জন্মগ্রহণ করেন। কম বয়সে তিনি ঐ স্থানে অবস্থিত বৌদ্ধবিহারে শিক্ষাগ্রহণ শুরু করেন। পরে ঐ বিহার কর্তৃপক্ষের সঙ্গে মনোমালিন্য শুরু হলে তিনি ঐ বিহার ত্যাগ করে মধ্য তিব্বতের বিভিন্ন স্থানে যাত্রা করে 'ব্রাস-স্পুংস-ম্খান-ছেন-ল্দান-ব্লো-গ্রোস (), ছোস-ক্যি-র্গ্যাল-ম্ত্শান, স্মোন-লাম-লেগ্স-পা'ই-ব্লো-গ্রোস, দ্রেপুং বৌদ্ধবিহারের নবম প্রধান য়োন-তান-র্গ্যা-ম্ত্শো () প্রভৃতি বিখ্যাত বৌদ্ধ পন্ডিতের নিকট শিক্ষালাভ করেন। ব্লো-ব্জাং-গ্রাগ্স-পা পরবর্তীকালে থাং-স্ক্যা () এবং গ্সাং-স্ঙ্গাগ্স-ম্খার () প্রভৃতি বৌদ্ধবিহারে ধর্মশিক্ষা দান করেন। ১৫০০ খ্রিষ্টাব্দে তিনি দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান নির্বাচিত হন।

তথ্যসূত্র 

১৪২৯-এ জন্ম
১৫১১-এ মৃত্যু
গানদেন ত্রিপা
জাম-দ্ব্যাংস-লেগ্স-পা'ই-ব্লো-গ্রোস

জাম-দ্ব্যাংস-লেগ্স-পা'ই-ব্লো-গ্রোস () (১৪৫০-১৫৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
জাম-দ্ব্যাংস-লেগ্স-পা'ই-ব্লো-গ্রোস ১৪৫০ খ্রিষ্টাব্দে দক্ষিণ তিব্বতের এ-ফ্যোগ্স () নামক স্থানে জন্মগ্রহণ করেন। কম বয়সে তিনি ব্লা-'ব্রিং-ছোস-স্দে () বৌদ্ধবিহারে শিক্ষাগ্রহণ শুরু করেন যেখানে ব্সোদ-নাম্স-র্গ্যা-ম্ত্শো'ই-ব্লো-গ্রোস () তাকে শিক্ষার্থীর শপথ দান করেন। গ্সাং-ফু () নামক স্থানে স্লোব-দ্পোন-শেস-রাব-ব্ক্রা-শিস (), ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুব ছাড়াও র্গ্যুদ-পা-শেস-রাব-ব্জাং-পো (), স্লোব-দ্পোন-ছোস-'ব্যোর (), ছোস-র্জে-গ্নাস-ব্র্তান-পা (), র্ত্সে-পা-ব্ক্রা-শিস-র্গ্যাল-ম্ত্শান () প্রভৃতি বৌদ্ধ পন্ডিতের নিকট তিনি শিক্ষা গ্রহণ করেন। জাম-দ্ব্যাংস-লেগ্স-পা'ই-ব্লো-গ্রোস ন্যি-মা-থাং বৌদ্ধবিহারে অধ্যাপনা করেন এবং দ্গা'-ল্দান বৌদ্ধবিহারের ধর্ম মহাবিদ্যালয়ে প্রধান হিসেবে নিযুক্ত হন। ১৫১১ খ্রিষ্টাব্দে তিনি দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা নির্বাচিত হন। ১৫১৬ খ্রিষ্টাব্দে তিনি এই দায়িত্ব থেকে অবসর নিয়ে সাধনা ও শিক্ষাদানে ব্যস্ত থাকেন।

তথ্যসূত্র 

১৪৫০-এ জন্ম
১৫৩০-এ মৃত্যু
গানদেন ত্রিপা
অশন প্রিয়ঞ্জন

অশন প্রিয়ঞ্জন সুবাসিংহে (জন্ম: ১৪ আগস্ট, ১৯৮৯) শ্রীলঙ্কান ক্রিকেটার হিসেবে পশ্চিম প্রদেশের কলম্বোয় জন্মগ্রহণ করেন। শ্রীলঙ্কা জাতীয় ক্রিকেট দলের অন্যতম সদস্য প্রিয়ঞ্জন একদিনের আন্তর্জাতিকে খেলছেন। দলে তিনি অল-রাউন্ডার হিসেবে আছেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন। ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের অধিনায়ক ছিলেন তিনি। এছাড়াও তিনি ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের সদস্য ছিলেন।

খেলোয়াড়ী জীবন 
কলম্বোর নালন্দা কলেজে অধ্যয়ন করেছেন। ২০০৫ থেকে ২০০৮ সাল পর্যন্ত কলেজের প্রথম একাদশে ক্রিকেট খেলেছেন ও ২০০৮ সালে সহঃ অধিনায়ক মনোনীত হন প্রিয়ঞ্জন। পড়াশোনা শেষে ব্লুমফিল্ড ক্রিকেট ও অ্যাথলেটিক ক্লাব, কম্বাইন্ড প্রভিন্স, রুহুনা, শ্রীলঙ্কা এ ক্রিকেট দল, শ্রীলঙ্কা ক্রিকেট ডেভেলপম্যান্ট একাদশ, তামিল ইউনিয়ন ক্রিকেট ও অ্যাথলেটিক ক্লাব, শ্রীলঙ্কা বোর্ড প্রেসিডেন্টস একাদশে খেলেছেন তিনি।

জানুয়ারি, ২০১০ সালে বাংলাদেশে অনুষ্ঠিত সাফ গেমসে শ্রীলঙ্কা যুব টি২০ দলের নেতৃত্বে ছিলেন। ২০১১ সালে কাউলুন ক্রিকেট ক্লাবে তিনদিনের হংকং ক্রিকেট সিক্সেস প্রতিযোগিতায়ও দলের প্রতিনিধিত্ব করেন।

তথ্যসূত্র

আরও দেখুন 
 সচিত্র সেনানায়েকে
 শ্রীলঙ্কা জাতীয় ক্রিকেট দল
 ২০১৩-১৪ শ্রীলঙ্কা ক্রিকেট দলের বাংলাদেশ সফর

শ্রীলঙ্কান ক্রিকেটার
১৯৮৯-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
রুহুনার ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
কলম্বো থেকে আগত ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
নালন্দা কলেজের (কলম্বো) প্রাক্তন শিক্ষার্থী
ইউভা নেক্সটের ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
হাম্বানতোতা ট্রুপার্সের ক্রিকেটার
কলম্বো ডিস্ট্রিক্টের ক্রিকেটার
এশিয়ান গেমসে স্বর্ণপদক বিজয়ী শ্রীলঙ্কান
২০১৪ এশিয়ান গেমসের পদক বিজয়ী
দক্ষিণ এশীয় গেমসে রৌপ্যপদক বিজয়ী শ্রীলঙ্কান
দক্ষিণ এশীয় গেমসের ক্রিকেটে পদক বিজয়ী
কলম্বো স্ট্রাইকার্সের ক্রিকেটার